Jacques Ferrandin

Jacques Ferrandin a l'era nassù a Saint-Marcel, a la borgià ëd Surpian.
A l'era intrà da giovo al monasté ëd Saint-Jacquême, visadì al Grand San Bernard, e a l'é dventà limosné e peui prior.
Ai 12 ëd novèmber dël 1376 ël vësco ëd Roma, Gregòri XI, a l'ha nominalo vësco d'Osta.
A l'é stàit chiel a anstituì la festa dla Traslassion ëd san Gra, ai 27 d'avril, e a l'ha dedicà a san Gra la neuva paròchia ëd Valgrisenche.

Ferrandin a l'é stàit ël darié vësco d'Osta valdostan për sinch sécoj: a ventrà speté ël vësco Jans për avèjne n'àutr.
A l'é mòrt ai 7 ëd luj dël 1399.
A l'é stàit sotrà ant la capela dij sant Antòni e Gra ant la catedral.

La crija contra ij tuchin
Dël 1386, durant sò episcopà, ij tuchin, intrà ant ël teritòri ëd Valsavarenche da Ceresòle, a mnassavo Cogne.
Antlora chiel a l'ha ordinà a sò castlan Pierre de Gorra ëd samblé tut ël pòpol sota la tor ëd Cogne e ëd comunicheje la proibission ëd fé qualsëssìa comersi con coj ëd Corgnè, dla val ëd Pont, dl'Eva d'Òr, ëd Locan-a, d'Òr, ëd Ronch e ëd vàire àutre part.
Costa crija a l'é stàita publicà a Cogne ai 24 dë stèmber 1387.

Ferrandin, Jacques